Guddina diinagdee fiduuf invastimentiin ga’ee ol’aanaa qaba. Bakka invastimentiin ykn kuufamni kaappitaala hinjirretti waa’ee guddina diinagdee yaaduun hindanda’amu. Invastimentiin oomishaa fi oomishtummaa babal’isuu keessatti ga’een inni qabu salphaa miti kana malees, guddina tekinoolojii fi dandeetti fi ogummaa addaa uumuudha. Kanneen daandii banan keessaa isa tokko dha. Dabalataanis carraan hojii uumuudhaan hojidhabdummaa hir’isuu keessatti ga’een inni qabu akka salphaatti dhimma ilaalamuu miti. Kanaafuu, babal’inni invastimentii guddina diinagdee keessatti dhimma akka bu’uuraatti ilaalamu jechuun ni danda’ama.